ΚΑΝΟΝΙΣΜΟΣ (ΕΚ) αριθ. 1155/97 ΤΗΣ ΕΠΙΤΡΟΠΗΣ της 25ης Ιουνίου 1997 για τον καθορισμό του ενιαίου συντελεστή μειώσεως για τον καθορισμό της ποσότητας των μπανανών που θα κατανεμηθούν σε κάθε επιχειρηματία των κατηγοριών Α και Β αντίστοιχα για τη δασμολογική ποσόστωση του 1997 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, κατ' εφαρμογή του άρθρου 6 του κανονισμού (ΕΟΚ) αριθ. 1442/93 της Επιτροπής, της 10ης Ιουνίου 1993, περί των λεπτομερών κανόνων εφαρμογής του καθεστώτος εισαγωγής μπανανών στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1409/94 (4), η Επιτροπή, σύμφωνα με τον όγκο της ετήσιας δασμολογικής ποσόστωσης και το συνολικό ποσό της ποσοτικής αναφοράς των επιχειρηματιών που καθορίζεται κατ' εφαρμογήν των άρθρων 3 και επόμενων του ιδίου κανονισμού, καθορίζει ενδεχομένως, για κάθε κατηγορία επιχειρηματιών, τον ενιαίο συντελεστή μειώσεως που πρέπει να εφαρμόζεται στην ποσοτική αναφορά κάθε επιχειρηματία για να προσδιορίζεται η ποσότητα που θα χορηγείται στον επιχειρηματία αυτόν για το εν λόγω έτος 7

ότι ο κανονισμός (ΕΚ) αριθ. 2035/96 της Επιτροπής (5), για την εφαρμογή του άρθρου 6 του κανονισμού (ΕΟΚ) αριθ. 1442/93, προσωρινά, αναμένοντας την προσαρμογή της δασμολογικής ποσόστωσης μετά την προσχώρηση της Αυστρίας, της Φινλανδίας και της Σουηδίας, καθώς και τα αποτελέσματα των συμπληρωματικών διευκρινήσεων σχετικά με ορισμένα στοιχεία που διαβιβάστηκαν από τα κράτη μέλη, έχει καθορίσει τον ενιαίο συντελεστή μειώσεως που θα εφαρμοσθεί στην ποσοτική αναφορά σε κάθε επιχειρηματία των κατηγοριών Α και Β, με βάση τη δασμολογική ποσόστωση των 2 200 000 τόνων για το 1997 7

ότι η δασμολογική ποσόστωση καθορίστηκε σε 2 553 000 τόνους για το 1997 από τον κανονισμό (ΕΚ) αριθ. 1154/97 της Επιτροπής (6) 7 ότι, εντούτοις, η ειδική ποσότητα των 10 000 τόνων που φυλάσσεται για περιπτώσεις εξαιρετικές, δεν πρέπει να λαμβάνεται υπόψη για τον καθορισμό του εν λόγω ενιαίου συντελεστή μείωσης 7

ότι, βάσει αυτών, και λαμβανομένων υπόψη των συμπληρωματικών διευκρινήσεων που πραγματοποιήθηκαν μετά την έκδοση του κανονισμού (ΕΚ) αριθ. 2035/96, θα πρέπει να καθοριστούν νέοι συντελεστές για το 1997 και, για λόγους σαφήνειας, να καταργηθεί ο κανονισμός (ΕΚ) αριθ. 2035/96 7

ότι οι διατάξεις του παρόντος κανονισμού πρέπει να αρχίσουν να ισχύουν αμέσως, λαμβανομένων υπόψη των προθεσμιών που προβλέπονται στον κανονισμό (ΕΟΚ) αριθ. 1442/93 7

ότι η επιτροπή διαχείρισης μπανάνας δεν διατύπωσε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη δασμολογική ποσόστωση που προβλέπεται στα άρθρα 18 και 19 του κανονισμού (ΕΟΚ) αριθ. 404/93, η ποσότητα που θα κατανεμηθεί σε κάθε επιχειρηματία των κατηγοριών Α και Β για την περίοδο από 1ης Ιανουαρίου έως 31 Δεκεμβρίου 1997, λαμβάνεται, εφαρμόζοντας στην ποσοτική αναφορά του επιχειρηματία, η οποία καθορίζεται σύμφωνα με το άρθρο 5 του κανονισμού (ΕΟΚ) αριθ. 1442/93, τον ακόλουθο ενιαίο συντελεστή μειώσεως:

- για κάθε επιχειρηματία της κατηγορίας Α: 0,732550,

- για κάθε επιχειρηματία της κατηγορίας Β: 0,540459.

Άρθρο 2

Ο κανονισμός (ΕΚ) αριθ. 2035/96 καταργείται.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 142 της 12. 6. 1993, σ. 6.

(4) ΕΕ αριθ. L 181 της 20. 7. 1996, σ. 13.

(5) ΕΕ αριθ. L 272 της 25. 10. 1996, σ. 6.

(6) Βλέπε σελίδα 65 της παρούσας Επίσημης Εφημερίδας.